**Bestyrelsens beretning:**

Bestyrelsen har igen i det seneste år arbejdet på hvordan vi kan skaffe nye medlemmer samt at fastholde nuværende.

Medlemsmæssigt har vi dog haft en lille medlemstilbagegang hen over år, vi har en tilbagegang på 7 medlemmer. Generelt har vi formået at fastholde spejderne, og specielt at fastholde spejderne efter oprykning.

Medlemstal: (Parentes sidste år)
Familie Spejd 12 familier (16)
Gnister 13 spejdere (19)
Flammer 18 spejdere (8)
Junior 6 spejdere (8)
Trop 5 spejdere (4)
Klan 16 spejdere (19) dog kun 4 aktive
I alt 97 spejdere og ledere. (104)

Igen i år har vi uddelt flyers til børnehaverne og skoler i lokalområdet. Disse henvender sig dog mest til Familie Spejd.

Vi havde, igen forsøgt at samle et hold frivillige til TinderBox. Vi måtte desværre melde fra grundet manglende frivillige.

Derfor står vi overfor at finde en indtægt til de kommende år. Specielt set i lyset af Spejdernes Lejr i 2026, hvor bestyrelsen forventer at give et større tilskud, for at så mange spejdere så muligt kommer med.

Vi har behov for hjælp både til at finde en indtægtskilde samt at udfører selve arbejdet. Helst uden at skulle trække på vores frivillige ledere.

Der har også været stor opbakning til de to Redens aftener. Så en stor tak til de forældre som har hjulpet. Desværre kom vores græsplæne-team ikke rigtigt op at kører, hvilket vi håber bliver bedre i år. Vi har haft stor glæde af Havørnene som har sørget for at hytten tager sig godt ud. En kæmpe tak til dem.